ಸ್ಟೇಡಿಯೋ ಒಲಿಂಪಿಕೊದ ವಾಡಿಕೆಯ ಸಾಮರ್ಥ್ಯವು 72,000ಕ್ಕಿಂತಲೂ ಹೆಚ್ಚಿತ್ತಾದರೂ, 2009ರ UEFA ಚಾಂಪಿಯನ್ಸ್‌ ಲೀಗ್‌ನ ಅಂತಿಮ ಪಂದ್ಯಕ್ಕೆ ಸಂಬಂಧಿಸಿದಂತೆ ಈ ಸಾಮರ್ಥ್ಯವನ್ನು ಸರಿಸುಮಾರು 67,000ಕ್ಕೆ ತಗ್ಗಿಸಲಾಯಿತು. ಸಾರ್ವಜನಿಕರಿಗಾಗಿ ಸರಿಸುಮಾರು 10,000 ಟಕೆಟ್ಟುಗಳನ್ನು ಮೀಸಲಿರಿಸಲಾಯಿತು. 2009ರ ಮಾರ್ಚ್‌ 2ರಿಂದ ಮಾರ್ಚ್‌ 16ರವರೆಗೆ ನಡೆದ ಒಂದು ಅರ್ಜಿಸಲ್ಲಿಕೆಯ ಅವಧಿಯ ನಂತರ, ಯಾದೃಚ್ಛಿಕವಾಗಿ ಮಾಡಲಾದ ಒಂದು ಚೀಟಿ ಎತ್ತುವಿಕೆಯ ಮೂಲಕ ಟಿಕೆಟ್ಟನ್ನು ಪಡೆದುಕೊಳ್ಳುವವರನ್ನು ನಿಷ್ಕರ್ಷಿಸಲಾಯಿತು. ಕ್ರೀಡಾಭಿಮಾನಿಗಳಿಗೆ ವಿತರಿಸಲೆಂದು ಪ್ರತಿ ಕ್ಲಬ್ಬಿಗೂ ಸಹ ಸರಿಸುಮಾರು 20,000 ಟಕೆಟ್ಟುಗಳನ್ನು ಹಂಚಲಾಯಿತು. ನಿಯತಕಾಲಿಕ ಪ್ರವೇಶಚೀಟಿಯನ್ನು (ಸೀಸನ್‌ ಟಿಕೆಟ್ಟನ್ನು) ಹೊಂದಿರುವವರಿಗೆ ಟಕೆಟ್‌ ಅರ್ಜಿಗಳನ್ನು ಸೀಮಿತಗೊಳಿಸಲು ಮ್ಯಾಂಚೆಸ್ಟರ್‌ ಯುನೈಟೆಡ್‌ ನಿರ್ಧರಿಸಿತು. ಇದರಿಂದಾಗಿ ಆ ಋತುವಿನಲ್ಲಿ ಕ್ಲಬ್ಬಿನ ಚಾಂಪಿಯನ್ಸ್‌ ಲೀಗ್‌ನ ಪರಾಂಗಣದ ಪಂದ್ಯದಲ್ಲಿ ಹೆಚ್ಚುಬಾರಿ ಪಾಲ್ಗೊಂಡವರಿಗೆ ಆದ್ಯತೆ ಸಿಕ್ಕಿದಂತಾಯಿತು. ಈ ಮಧ್ಯೆ, ಬಾರ್ಸಿಲೋನಾ ತಂಡವು ತನಗೆ ಮಂಜೂರಾಗಿದ್ದ ಟಿಕೆಟ್‌ನ ಪೈಕಿ 80%ನಷ್ಟನ್ನು ಅಭಿಮಾನಿಗಳಿಗೆ ಹಂಚಿಕೆಮಾಡಿತು ಹಾಗೂ ಉಳಿದ 20%ನಷ್ಟು ಭಾಗವನ್ನು ಕ್ಲಬ್ಬಿನ ಸಾಂಸ್ಥಿಕ ಪ್ರಾಯೋಜಕರಿಗೆ ನೀಡಿಕೆ ಮಾಡಿತು. ಆದಾಗ್ಯೂ, ಯುನೈಟೆಡ್‌ ತಂಡಕ್ಕಿಂತ ಭಿನ್ನವಾಗಿ ಬಾರ್ಸಿಲೋನಾ ತಂಡವು ತನ್ನ ಎಲ್ಲಾ 150,000 ಸದಸ್ಯರಿಗೆ ಟಿಕೆಟ್ ಅರ್ಜಿಗಳ ನೀಡಿಕೆಯನ್ನು ಪ್ರಾರಂಭಿಸಿತು. ಉಳಿದ 17,000 ಟಕೆಟ್ಟುಗಳನ್ನು "ಯುರೋಪಿಯನ್‌‌ ಫುಟ್‌ಬಾಲ್‌ ಕುಟುಂಬ"ಕ್ಕಾಗಿ UEFAಯು ಉಳಿಸಿಕೊಂಡಿತು. ಸ್ವತಃ UEFA, ಸ್ಥಳೀಯ ಸಂಘಟನಾ ಸಮಿತಿ, UEFAನ ಸದಸ್ಯ ಸಂಘಗಳು, ಮತ್ತು ಅದರ ವಾಣಿಜ್ಯ ಪಾಲುದಾರರನ್ನು ಈ ಯುರೋಪಿಯನ್‌‌ ಫುಟ್‌ಬಾಲ್‌ ಕುಟುಂಬವು ಒಳಗೊಂಡಿತ್ತು.
2009ರ ಅಂತಿಮ ಪಂದ್ಯಕ್ಕೆ ಸಂಬಂಧಿಸಿದ ಟಿಕೆಟ್ಟುಗಳು ATM ಕಾರ್ಡುಗಳನ್ನು ಹೋಲುವಂತಿದ್ದವು. ಟಿಕೆಟ್ಟು ತನ್ನ ನ್ಯಾಯಸಮ್ಮತ ಮಾಲೀಕನಿಂದ ಸಾದರಪಡಿಸಲ್ಪಡುತ್ತಿದೆ ಎಂಬುದನ್ನು ಖಾತ್ರಿಪಡಿಸಿಕೊಳ್ಳುವ ದೃಷ್ಟಿಯಿಂದ, ಟಿಕೆಟ್ಟನ್ನು ಹೊಂದಿರುವಾತನ ವೈಯಕ್ತಿಕ ಮಾಹಿತಿಯನ್ನು ಶೇಖರಿಸಿಟ್ಟುಕೊಳ್ಳುವ ಒಂದು ಅನುಕಲಿತ ಚಿಪ್‌ನ್ನು ATM ಕಾರ್ಡಿನ ಶೈಲಿಯ ಈ ಟಿಕೆಟ್ಟು ಹೊಂದಿತ್ತು. ಮುಂದಿನ ಹಂತದ ಭದ್ರತೆಯಾಗಿ, ಟಕೆಟ್ಟುಗಳನ್ನು ಛಾಯಾಚಿತ್ರದ ಗುರುತಿನೊಂದಿಗಿನ ಒಂದು ಸಮರ್ಪಕವಾದ ನಮೂನೆಯೊಂದಿಗೆ ಸಾದರಪಡಿಸಬೇಕಿತ್ತು. ಆದಾಗ್ಯೂ, ಈ ಭದ್ರತಾ ಕ್ರಮಗಳ ಹೊರತಾಗಿಯೂ ಖೋಟಾ ಟಕೆಟ್ಟುಗಳೂ ಸಹ ತಯಾರಿಸಲ್ಪಟ್ಟವು. ಇದರಿಂದಾಗಿ ಗಿರಾಕಿ ದಲ್ಲಾಳಿಗಳಿಂದ ಟಕೆಟ್ಟುಗಳನ್ನು ಖರೀದಿಸುವುದರ ವಿರುದ್ಧವಾಗಿ ಜನರನ್ನು ಎಚ್ಚರಿಸುವ ಒಂದು ಹೇಳಿಕೆಯನ್ನು UEFAಯು ನೀಡಬೇಕಾಗಿ ಬಂತು.
ಅಭಿಮಾನಿಗಳಿಗಾಗಿ ಕೇವಲ 20,000 ಟಕೆಟ್ಟುಗಳು ಮಾತ್ರವೇ ಲಭ್ಯವಿದ್ದ ಕಾರಣದಿಂದಾಗಿ, ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ ಸುಮಾರು 30,000ಕ್ಕೂ ಹೆಚ್ಚಿನ ಅಭಿಮಾನಿಗಳು ಅಂತಿಮ ಪಂದ್ಯಕ್ಕಾಗಿ ರೋಮ್‌ಗೆ ಪ್ರಯಾಣ ಬೆಳೆಸುತ್ತಾರೆ ಎಂದು ನಿರೀಕ್ಷಿಸಲಾಯಿತು. ಸಂಭವನೀಯ ಪೋಕರಿಗಳೂ ಸಹ ಈ ಪ್ರಯಾಣದಲ್ಲಿ ಪಾಲ್ಗೊಳ್ಳಬಹುದು ಎಂಬ ಭಯದ ಸಂದರ್ಭಗಳಿದ್ದುದರಿಂದ, ಟಿಕೆಟ್‌ರಹಿತ ಅಭಿಮಾನಿಗಳು ಅಲ್ಲಿಗೆ ಪ್ರಯಾಣ ಬೆಳೆಸಬಾರದೆಂದು ಆರಕ್ಷಕ ಇಲಾಖೆಯು ಎಚ್ಚರಿಸುವುದಕ್ಕೆ ಇದು ಕಾರಣವಾಯಿತು. ರೋಮ್‌ನ ಉಗ್ರ ಅಭಿಮಾನಿ ಗುಂಪುಗಳ ಸದಸ್ಯರು ಬಹುಸಂಖ್ಯೆಯಲ್ಲಿದ್ದಾರೆ ಎಂದು ಚಿರಪಚಿತವಾಗಿದ್ದ ನಗರದ ಕೆಲವೊಂದು ಪ್ರದೇಶಗಳಿಂದ ದೂರವಿರುವಂತೆಯೂ ಅಭಿಮಾನಿಗಳಿಗೆ ಎಚ್ಚರಿಕೆ ನೀಡಲಾಯಿತು. ಚಾಕು-ಚೂರಿ ಸಂಬಂಧಿತ ಅಪರಾಧಿ ದುಷ್ಕೃತ್ಯಗಳಿಗೆ ಸಂಬಂಧಿಸಿದ ಒಂದು ದುರಾಚಾರದ ಸ್ಥಳ ಎಂಬ ಹೆಸರು ಮತ್ತು "ಇರಿತದ ನಗರ" ಎಂದು ಕೆಲವರಿಂದ ಅಡ್ಡಹೆಸರು ಇಡಿಸಿಕೊಂಡಿದ್ದ ರೋಮ್‌ನ ಅಪಖ್ಯಾತಿಯ ಹೊರತಾಗಿಯೂ, ಇಂಥ ಯಾವುದೇ ದುರ್ಘಟನೆಯಿಲ್ಲದೆಯೇ 2009ರ ಅಂತಿಮ ಪಂದ್ಯವು ನಡೆದುಹೋಗುತ್ತದೆ ಎಂಬ ಭರವಸೆಯನ್ನು UEFA ಹೊಂದಿತ್ತು. ಆದರೆ, ಹಿಂದಿನ ಸಂಜೆಯೇ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ ಓರ್ವ ಅಭಿಮಾನಿಯ ಕಾಲಿಗೆ ಇರಿಯಲಾಗಿದೆ ಎಂಬ ವರದಿಯು ಅಂತಿಮ ಪಂದ್ಯವು ನಡೆಯುವ ದಿನದ ಮುಂಜಾನೆಯ ವೇಳೆಗೆ ಹಬ್ಬಿತ್ತು. ಪಂದ್ಯಕ್ಕೆ ಸಂಬಂಧಿಸಿದ ಪೂರ್ವಸಿದ್ಧತಾ ಕೆಲಸದಲ್ಲಿ ಇಷ್ಟೇ ಸಂಖ್ಯೆಯ ಬಾರ್ಸಿಲೋನಾ ತಂಡದ ಅಭಿಮಾನಿಗಳು ರೋಮ್‌ಗೆ ಬಂದಿಳಿಯಲಿದ್ದಾರೆ ಎಂದೂ ಸಹ ನಿರೀಕ್ಷಿಸಲಾಗಿತ್ತು. ಪಂದ್ಯದ ನಂತರ, UEFA ಅಧ್ಯಕ್ಷನಾದ ಮೈಕೇಲ್‌ ಪ್ಲಾಟಿನಿಯು ರೋಮ್‌ ಆರಕ್ಷಕರನ್ನು ಅಂತಿಮ ಪಂದ್ಯಕ್ಕೆ ಸಂಬಂಧಿಸಿದಂತೆ ಅವರು ಮಾಡಿದ ಭದ್ರತಾ ವ್ಯವಸ್ಥೆಗಾಗಿ ಪ್ರಶಂಸಿಸಿದ.
ನಗರದ ಹೊರಭಾಗದಲ್ಲಷ್ಟೇ ಇದ್ದ "ಫರ್ಗೀಯ ಮೈದಾನ" ಎಂದು ಮುಂದೆ ಕರೆಯಲ್ಪಟ್ಟ ಮೈದಾನವೊಂದರಲ್ಲಿ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ 3,000ಕ್ಕೂ ಹೆಚ್ಚಿನ ಅಭಿಮಾನಿಗಳು ಜಮಾಯಿಸಿದ್ದರು. ಒಂದು ದೈತ್ಯಾಕಾರದ ತೆರೆಯ ಮೇಲೆ ಪಂದ್ಯವನ್ನು ವೀಕ್ಷಿಸಲು ಈ ತಾಣವು ಟಿಕೆಟ್‌ರಹಿತ ಅಭಿಮಾನಿಗಳಿಗೆ ಒಂದು ಅವಕಾಶವನ್ನು ಕಲ್ಪಿಸಿತು, ಮತ್ತು ಅವರನ್ನು ರೋಮ್‌ನ ನಗರ ಕೇಂದ್ರದ ಬೀದಿಗಳಿಂದ ಆಚೆಗಿರಿಸಿತು. ಆದರೂ ಸಹ, ಮೇ 26ರಂದು 17:00 ಗಂಟೆಗೆ (ಕೇಂದ್ರೀಯ ಐರೋಪ್ಯ ಬೇಸಿಗೆ ಸಮಯ) ಜಾರಿಗೆ ಬಂದಿದ್ದ ಮದ್ಯಸೇವನೆಯ ಮೇಲಿನ ನಿಷೇಧವು ಇನ್ನೂ ಜಾರಿಯಲ್ಲಿತ್ತು.

ಪಂದ್ಯದ ಚೆಂಡು
ಟಕೆಟ್‌ ನೀಡಿಕೆ
ಅಧಿಕಾರಿಗಳು
ಅಂಕಿಅಂಶಗಳು